
L E G E 

1. pentru modificarea şi completarea Legii reglementării de stat a activităţii comerciale externe nr.1031-XIV din 8 iunie 2000

2. 
Parlamentul adoptă prezenta lege organică.
3. Art.I. – Legea reglementării de stat a activităţii comerciale externe    nr.1031-XIV din 8 iunie 2000 (Monitorul Oficial al Republicii Moldova, 2000,   nr.119-120, art.838), cu modificările ulterioare, se modifică şi se completează după cum urmează: 
4. La articolul 2:
definiţia noţiunii de export va avea următorul cuprins: 
„export – operaţiunile comerciale prin care din Republica Moldova se scot mărfuri (produse), lucrări, servicii, precum şi rezultate ale activităţii intelectuale (obiecte ale proprietăţii intelectuale). Faptul exportului se fixează în momentul trecerii mărfurilor (produselor), lucrărilor, serviciilor, precum şi a rezultatelor activităţii intelectuale (obiectelor proprietăţii intelectuale), peste frontiera vamală a Republicii Moldova;”; 

definiţia noţiunii de import va avea următorul cuprins: 

„import – operaţiunile comerciale prin care în Republica Moldova se introduc mărfuri (produse), lucrări, servicii, precum şi rezultate ale activităţii intelectuale (obiecte ale proprietăţii intelectuale). Faptul importului se fixează în momentul trecerii mărfurilor (produselor), lucrărilor, serviciilor, precum şi a rezultatelor activităţii intelectuale (obiectelor proprietăţii intelectuale), peste frontiera vamală pe teritoriul Republicii Moldova;”;

articolul se completează cu definiţia noţiunii de rezultate ale activităţii intelectuale, cu următorul cuprins: 
2.  „rezultate ale activităţii intelectuale – obiectele proprietăţii industriale, modelele de utilitate, mărcile de produs şi mărcile de serviciu, denumirile de origine ale produselor, desenele şi modelele industriale, soiurile de plante, topografiile circuitelor integrate, obiectele dreptului de autor şi drepturilor conexe, secretul comercial (know-how), propunerile de raţionalizare.”

3.  Articolul 7 alineatul (2) litera c) va avea următorul cuprins: 

“c) desfăşoară campanii publicitare şi acţiuni de promovare a exportului de mărfuri (produse), lucrări, servicii, precum şi de rezultate ale activităţii intelectuale (obiecte ale proprietăţii intelectuale);”.

3. La articolul 11, partea introductivă va avea următorul cuprins:

“În conformitate cu legislaţia naţională şi cu tratatele internaţionale la care Republica Moldova este parte, Guvernul, pornind de la interesele naţionale, poate stabili interdicţii şi restricţii la exportul şi/sau importul de mărfuri (produse), lucrări, servicii, precum şi de rezultate ale activităţii intelectuale (obiecte ale proprietăţii intelectuale), vizînd în special:”.

4. Articolul 12: 
alineatul (3) va avea următorul cuprins:
„(3) Modul de implementare a inspecţiei înainte de expediţie a mărfurilor se stabileşte prin lege.”;

articolul se completează cu alineatul (4), cu următorul cuprins:
„(4) Nomenclatorul de mărfuri inspectabile se stabileşte de către Guvern şi se aprobă de către Parlament.”
5. La articolul 13, în titlul articolului, precum şi la alineatele (1), (2) şi (3), după cuvintele “categorii de mărfuri” se introduc cuvintele “(produse) şi rezultate ale activităţii intelectuale (obiecte ale proprietăţii intelectuale)”.
6. La articolul 14:
în titlul articolului şi la alineatele (1) şi (3), după cuvîntul “mărfurile” se introduc cuvintele “(produsele) şi rezultatele activităţii intelectuale (obiectele proprietăţii intelectuale)”;
la alineatul (2), după cuvîntul “mărfurilor” se introduc cuvintele “(produselor) şi rezultatelor activităţii intelectuale (obiectelor proprietăţii intelectuale)”.
7. La articolul 15:
în titlul articolului şi la alineatul (1), după cuvîntul “mărfuri” se introduc cuvintele “(produse) şi rezultate ale activităţii intelectuale (obiecte ale proprietăţii intelectuale)”;
la alineatul (2), după cuvîntul “mărfurile” se introduc cuvintele “(produsele) şi rezultatele activităţii intelectuale (obiectele proprietăţii intelectuale)”, iar după cuvîntul „mărfuri” se introduc cuvintele „(produse) şi rezultate ale activităţii intelectuale (obiecte ale proprietăţii intelectuale)”.
8. La articolul 16 alineatul (1), după cuvîntul “mărfuri”, în ambele cazuri, se introduc cuvintele “(produse) şi rezultate ale activităţii intelectuale (obiecte ale proprietăţii intelectuale)”.
9. La articolul 19 alineatul (2):
litera g) se completează în final cu cuvintele “(produse) şi rezultate ale activităţii intelectuale (obiecte ale proprietăţii intelectuale)”;
la litera h), după cuvîntul “mărfurilor” se introduc cuvintele “(produselor) şi rezultatelor activităţii intelectuale (obiectelor proprietăţii intelectuale)”.
10. La articolul 20 alineatul (1) litera b), cuvintele “mărfuri, servicii,” se substituie prin cuvintele “mărfuri (produse), lucrări, servicii, precum şi rezultate ale activităţii intelectuale (obiecte ale proprietăţii intelectuale),”. 

Art.II.  – Guvernul, în termen de 3 luni, va aduce actele sale normative în conformitate cu prezenta lege. 

PREŞEDINTELE  PARLAMENTULUI

EUGENIA  OSTAPCIUC

Chişinău, 13 decembrie 2002.

Nr.1535-XV.
